CELEX: 32005R0126
Language: sl
Date: 2005-01-27 00:00:00
Title: Uredba Komisije (ES) št. 126/2005 z dne 27. januarja 2005 o določanju zgornjih mej financiranja ukrepov za izboljšanje kakovosti proizvodnje oljčnega olja v proizvodnem ciklu 2005/06 in o odstopanju od člena 3(3) Uredbe (ES) št. 528/1999

28.1.2005   
            
            
               SL
            
            
               Uradni list Evropske unije
            
            
               L 25/11
            
         
      UREDBA KOMISIJE (ES) št. 126/2005
   z dne 27. januarja 2005
   o določanju zgornjih mej financiranja ukrepov za izboljšanje kakovosti proizvodnje oljčnega olja v proizvodnem ciklu 2005/06 in o odstopanju od člena 3(3) Uredbe (ES) št. 528/1999
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta št. 136/66/EGS z dne 22. septembra 1966 o skupni ureditvi trga za olja in masti (1),
   ob upoštevanju Uredbe Sveta (ES) št. 528/1999 z dne 10. marca 1999 o določitvi ukrepov za izboljšanje kakovosti proizvodnje oljčnega olja (2), in zlasti člena 3(2) Uredbe,
   ob upoštevanju naslednjega:
   
               (1)
            
            
               Uredba (ES) št. 528/1999 za vsako državo članico in za vsak dvanajstmesečni proizvodni cikel, ki se začenja s 1. majem, določa finančni režim za ukrepe, ki naj izboljšajo kakovost proizvodnje oljčnega olja in njenega vpliva na okolje.
            
         
               (2)
            
            
               Uredba Komisije (ES) št. 1807/2004 (3) določa za tržno leto 2003/2004 predvideno proizvodnjo 2 714 450 ton oljčnega olja, vključno s predvideno proizvodnjo namiznih oljk, izraženih kot ekvivalent oljčnega olja. To ustreza 343 356 tonam za Grčijo, 1 591 330 tonam za Španijo, 3 335 tonam za Francijo, 741 956 tonam za Italijo in 34 473 tonam za Portugalsko. Znesek, ki je za to tržno leto z oljčnim oljem zadržan od proizvodne pomoči, je osnova za finančne ukrepe za izboljšanje kakovosti olja med proizvodnim ciklom, ki se začne 1. maja 2004.
            
         
               (3)
            
            
               Določiti je treba zgornje meje financiranja ukrepov, ki pridejo v poštev za povračilo iz Jamstvenega oddelka Evropskega kmetijskega usmerjevalnega in jamstvenega sklada.
            
         
               (4)
            
            
               Ker imajo ukrepi razmeroma stalne najnižje stroške, se zgornje meje skupnega financiranja iz člena 3(3) Uredbe (ES) št. 528/1999 za nekatere države članice lahko izkažejo za prenizke. V teh primerih je torej treba vzpostaviti primerne omejitve.
            
         
               (5)
            
            
               Ukrepi iz te uredbe so v skladu z mnenjem Upravljalnega odbora za olja in masti –
            
         SPREJELA NASLEDNJO UREDBO:
   Člen 1
   Za proizvodni cikel od 1. maja 2005 do 30. aprila 2006 so zgornje meje financiranja ukrepov iz prvega pododstavka člena 3(2) Uredbe (ES) št. 528/1999, naslednje:
   
               Grčija
            
            
               6 331 014 eurov
            
         
               Španija
            
            
               11 099 557 eurov
            
         
               Francija
            
            
               60 804 eurov
            
         
               Italija
            
            
               0 eurov
            
         
               Portugalska
            
            
               644 052 eurov
            
         Člen 2
   Ne glede na člen 3(3) Uredbe (ES) št. 528/1999 je dodatni nacionalni finančni prispevek držav članic, katerih zgornja meja iz člena 1 je 100 000 eurov ali manj, največ 250 000 eurov.
   Člen 3
   Ta Uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. januarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL 172, 30.9.1966, str. 3025/66. Uredba, kakor nazadnje spremenjena z Uredbo (ES) št. 865/2004 (UL L 161, 30.4.2004, str. 97).
   
      (2)  UL L 62, 11.3.1999, str. 8. Uredba, kakor je bila nazadnje spremenjena z Uredbo (ES) št. 629/2003 (UL L 92, 9.4.2003, str. 3).
   
      (3)  UL L 318, 19.10.2004, str. 13.